கேள்வி: தென்னாப்பிரிக்கத் துடுப்பாட்ட அணியின் இலங்கைச் சுற்றுப்பயணம், 2021 பற்றி விளக்கவும்.
பதில்: தென்னாபிரிக்கத் துடுப்பாட்ட அணி 2021 செப்டம்பரில் இலங்கையில் மூன்று ஒருநாள் பன்னாட்டுத் துடுப்பாட்டம் போட்டிகளிலும் மூன்று பன்னாட்டு இருபது20 போட்டிகளிலும் விளையாடுகிறது. ஒருநாள் போட்டித் தொடர் "2020–2023 ஐசிசி உலகக்கிண்ணத் துடுப்பாட்ட சூப்பர் லீக்" போட்டிகளின் ஒரு பகுதியாக நடைபெறுகிறது. இத்தொடர் தொடக்கத்தில் 2020 சூன் மாதத்தில் இடம்பெறுவதாக இருந்தது, ஆனால் கோவிட்-19 பெருந்தொற்று காரணமாகவும், 2020 இந்தியன் பிரீமியர் லீக் போட்டிகள் காரணமாகவும் பின்போடப்பட்டது. இத்தொடரின் அனைத்துப் போட்டிகளும் ஆர். பிரேமதாச அரங்கம் பாதுகாப்புக் கவசங்களுடன் நடைபெறும் என 2021 சூலை 30 இல் தென்னாப்பிரிக்கத் துடுப்பாட்ட வாரியம் உறுதிப்படுத்தியது. இலங்கை 2-1 என்ற கணக்கில் ஒருநாள் தொடரை வென்றது. தென்னாப்பிரிக்கா மூன்று ஆட்ட ப20இ தொடரில் அனைத்து ஆட்டங்களிலும் வெற்றியீட்டியது.